CELEX: C2004/228/59
Language: lv
Date: 2004-09-11 00:00:00
Title: Lieta C-303/04: Lūgums sniegt prejudiciālu nolēmumu, izteikts ar 2004. gada 1. jūlija Tribunale di Voghera rīkojumu lietā Lidl Italia Srl pret Comune di Stradella

11.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 228/29
            
         Lūgums sniegt prejudiciālu nolēmumu, izteikts ar 2004. gada 1. jūlija Tribunale di Voghera rīkojumu lietā Lidl Italia Srl pret Comune di Stradella
   (Lieta C-303/04)
   (2004/C 228/59)
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar Tribunale di Voghera 2004. gada 1. jūlija rīkojumu lietā Lidl Italia Srl pret Comune di Stradella, ko Tiesas kanceleja saņēmusi 2004. gada 16. jūlijā.
   Tribunale di Voghera lūdz Eiropas Kopienu Tiesu lemt par šādiem prejudiciāliem jautājumiem:
   
               —
            
            
               Vai Direktīvas 83/189/EEK (šobrīd Direktīva 98/34/EK (1)), ar ko nosaka informācijas sniegšanas kārtību tehnisko standartu un noteikumu jomā, 1. pants ir jāinterpretē tādējādi, ka valsts tiesību norma, tāda kā 2001. gada 23. marta likuma Nr. 93 19. pants, kas aizliedz Itālijā tirgot bioloģiski nenoārdāmus kokvilnas ausu tīrāmos kociņus, ko parasti dēvē par “cotton sticks”, atbilst šās Direktīvas 1. panta “tehnisko noteikumu” jēdzienam?
            
         
               —
            
            
               Ja atbilde uz pirmo jautājumu ir apstiprinoša, vai Itālijas valdībai saskaņā ar Direktīvas 83/189/EK (šobrīd Direktīva 98/34/EK) 8. pantu bija vispirms jāpaziņo 2001. gada 23. marta likuma Nr. 93 19. panta noteikums Eiropas Komisijai, lai pilnvarotu tā piemērošanu Itālijā saskaņā ar šās direktīvas 8. un 9. pantu?
            
         
               —
            
            
               Ja atbilde uz otro jautājumu ir apstiprinoša un ja augstākminētais Likuma Nr. 93 19. pants netika paziņots Eiropas Komisijai, vai EK Līguma 28. pantā noteiktie brīvas preču aprites principi un noteikumi kopā ar Direktīvas 83/189/EEK (šobrīd Direktīva 98/34/EK) noteikumiem ļauj Itālijas tiesai nepiemērot minēto valsts noteikumu kā nelikumīgu tiktāl, ciktāl tas attiecas uz no citām Eiropas Savienības dalībvalstīm nākošām precēm?
            
         
      (1)  OV L 204, 21.07.1998., 37. lpp..